संजय दत्त के जन्मदिन के मौके पर हुई नई फिल्म की घोषणा  
संजय दत्त ने शुक्रवार को 57वां जन्मदिन मनाया
महेश मांजरेकर की अगली फिल्म में काम करेंगे
महेश के साथ उन्होंने 'वास्तव' में भी काम किया है
महेश मांजरेकर ने इस फिल्म के बारे में बात करते हुए कहा कि 'मैं संजू से काफी समय बाद मिला और मुझे एहसास हुआ कि उसमें बदलाव आया है, वह काफी पारिवारिक इंसान हो गया है। काफी अच्छा और तंदुरुस्त दिख रहा है। हमने बात की थी कि हम दोनों फिर साथ काम करेंगे और कोई ऐसी फिल्म करेंगे जैसी हमने पहले कभी नहीं की हो तभी मराठी फिल्म 'दे धक्का' आई और मैंने महसूस किया कि यह विषय एकदम फिट होगा क्योंकि संजय के पास युवा और पारिवारिक दर्शक हैं।" फिल्म के निर्माता संदीप सिंह और उमंग कुमार ने कहा कि 'हमें खुशी है महेश मांजरेकर और संजय दत्त के साथ जुड़ने की। हमें उम्मीद है कि 'दे धक्का' का रीमेक हिंदी दर्शकों को भी पसंद आयेगा जिस तरह मराठी दर्शकों को आया है।'